પરોપકારનાં પર્યાય એવા પ્રગટ બ્રહ્મ સ્વરૂપ પ.પૂ.પ્રમુખ સ્વામીજી મહારાજની 98 મી જન્મજયંતી નિમિત્તે રાજકોટમાં આગામી પ થી 1પ ડિસેમ્બરે એવો ધર્મોત્સવ યોજાશે જેનાથી ન કેવળ રાજકોટની વિશિષ્ટ ધાર્મિક ઓળખ પ્રસ્થાપિત થશે બલ્કે લાખ્ખો નાગરિકો ‘હરિભક્તો’માં પરિવર્તિત થઇ જશે. 11 દિવસ ચાલનારો મહોત્સવ વાસ્તવમાં ધર્મની બેઠક પરથી સામજિક શકિતના નિર્માણનું નિમિત બનશે. દેશ-વિદેશની સર્વક્ષેત્રિય પ્રતિભાઓ, હસ્તીઓની કેન્દ્રીય ઉપસ્થિતિમાં આ દિવસો દરમિયાન અનેકવિધ સેમિનાર્સ, સાંસ્કૃતિક પ્રસ્તુતી, પ્રદર્શની, લાઇટ એન્ડ સાઉન્ડ શો, વિશ્ર્વ શાંતિ મહાયજ્ઞ અને કૂમતિ નિવાર સૂમતિ કે સંગી જેવા સધાર્મિક કાર્યક્રમોની હારમાળા યોજાશે. શહેરના માધાપર-મોરબી બાયપાસ પર આશરે પ00 એકરની વિશાળ ભૂમિમાં મહોત્સવ કાજે ભવ્ય સ્વામીનારાયણ નગર ઉભુ કરાશે. વિશ્ર્વનાં પપ થી વધુ દેશોનાં લાખ્ખો હરિભકતો તેમજ સંતોની અનુપમ ઉપસ્થિતિમાં યોજાનારો સૌરાષ્ટ્ર-કચ્છ પ્રદેશનો તાજેતરના ઇતિહાસનો આ શાયદ સૌથી વિરાટ અને સૌથી પ્રેરણાદાયી અવસર બની રહેશે, તેમ રાજકોટ સ્થિત અક્ષર પુરૂષોતમ સ્વામીનારાયણ મંદિરનાં કોઠારી અને દાર્શનીક ઉદ્દબોધક પૂજ્ય અપૂર્વમુનિ સ્વામીએ "ગુજરાત-મિરર-જયહિન્દ કાર્યાલયની પ્રત્યક્ષ મુલાકાત દરમિયાન જણાવ્યું હતું. પરીક્ષિત ભગત અને અન્ય સક્રિય યુવા શિષ્ય વૃંદ સાથે ‘ગુજરાત મિરર’ તેમજ ‘જય હિન્દ’ કાર્યાલયે પધારેલા પૂ.અપૂર્વમુનિ સ્વામીએ ડિસેમ્બરમાં યોજાનારા ભવ્યોત્સવની રૂપરેખા વર્ણવતાની સાથોસાથ કરી સુસંસ્કૃત સમાજની પરિકલ્પનાને વાસ્તવિકતામાં પલ્ટાવવા બોચાસણવાસી અ.પૂ.સ્વામીનારાયણ સંપ્રદાયના મહા અભિયાનની પણ વિસ્તૃત જાણકારી આપી હતી.